**Umbre pe clape**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântă vântul la pian,

Clape în umbră de stea.

Prin acorduri mă usuc

De prea multă vreme rea.

Lumini roşii ce dansează,

Cuburi de gheaţă topite,

Cântec plin de remuşcări,

Ochi reci sub pleoape lipite.

Coarde strânse în buchete

Sub copacul de cristal.

În oglindă arde umbra

Răstignită-n chip de val.

Vis de ceaţă se apleacă,

Dansul desprins prea uşor,

O lespede ce-a secat

Fără gura unui nor.

Plouă cu petale-n flori

Rouă strivită,prea pură,

Cântec de pasăre-adânc

Şi în suflet multă ură.

Regrete în chip de stea

Sub clape,acord final,

Vântul dansează subtil,

Noaptea,un vis dus de val.